钦定古今图书集成/明伦汇编/闺媛典/第096卷 > 皇清二 > 锺妇孟氏
## 钦定古今图书集成/明伦汇编/闺媛典/第096卷 > 皇清二 > 锺妇孟氏

按《兖州府志》：“孟氏，阳糓锺学可第四子妻也。年十七，适锺，五月夫亡，志欲殉夫。姑觉，防护惟谨，涕泣喻曰：‘殉夫虽义，留身代夫事父母，不尢孝乎’？氏唯唯，朝夕侍奉，甚得舅姑欢。后三年，舅姑悯其少而无嗣，致意氏父曰：‘君女少，吾老矣，恐吾子辈异日不能相庇，盍劝从权。氏知之曰：‘吾义久当死，遵舅姑命，延至今日，复益舅姑忧，生何为哉’’？” 遂涕泣弗食，三日呕血数升而死。